A magány átka (26-27. oldal)

1. Olvassuk el közösen Kovács Zoltán Tibor meséjét!
2. Mit jelentenek a boszorkány szavai: ,, *A szónak, legyen az átok vagy áldás, csak annyi hatalma van felettünk, amennyit mi magunk engedünk*.”?

* milyen szavak/mondatok jutnak az eszetekbe, amelyek nagy hatással voltak/vannak rátok?
* inkább a szidás (negatív szavak), vagy inkább a dicséret (pozitív szavak) maradtak meg jobban?
* kinek a szavainak van a legnagyobb hatalma felettetek? Kinek a szavait engeditek közel magatokhoz?
* átok vagy áldás hagyja el többször a szádat?
* szavaid hatalmának a tudatában van-e olyan rossz szokásod a kommunikációdban, amin változtatni szeretnél? Miért? Mi az?
* mit tehetünk azért, hogy mások bántó szavainak ne legyen hatalma felettünk?

1. Ti kik elől zárkóznátok néha magányba, mint a mesében a boszorkány? Mit tesztek olyankor, ha egyedüllétre vágytok? Elmondotok egy varázsigét?
2. Útravaló: *Ne fizessetek a gonoszért gonosszal, vagy a gyalázkodásért gyalázkodással, hanem ellenkezőleg: mondjatok áldást, hiszen arra hívattatok el, hogy áldást örököljetek*! (1 Péter 3:9)